《远去亲侧浩然归心再用韵》
宋代·李石

指点西来海上峰，此间魑魅我能逢。
果何所补身先老，岂不怀归意已浓。
骐骥群中怜短褐，龙蛇窟里倚长松。
一堂四相经行处，洒扫云烟觅旧踪。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。